cyanic-selkie/wikianc huggingface dataset:
Ռոլֆ Զիվերտ
1964 թվականին Զիվերտը հիմնադրել է Ռադիացիայի պաշտպանության միջազգային ասոցիացիան (International Radiation Protection Association): Նա նաև գլխավորել է ՄԱԿ-ի՝ ատոմային ռադիացիայի հարցերով գիտական կոմիտեն։
Արտաքին հղումներ
Կատեգորիա:Շվեդ ֆիզիկոսներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Շվեդ գիտնականներ Կատեգորիա:Բնօրինակում անաղբյուր հոդվածներ Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
(8774) Վիրիդիս
(8774) Վիրիդիս (Viridis), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Հերման Հանսեն
Հերման (Հանես) Հանսեն (Hermann (Hannes) Hansen,), գերմանացի հանդբոլիստ, հարձակվող։ 1936 թվականի օլիմպիական չեմպիոն։ 1938 թվականի աշխարհի չեմպիոն։
Կենսագրություն
Հանես Հանսենը ծնվել է 1912 թվականի հոկտեմբերի 31–ին Ֆրիդրիշտատ քաղաքում։
Հանդես է եկել հանդբոլում Համբուրգի «Քենիգսբերգ» և «Պոլիցայ» թիմերում ։.
1936 թվականին Բեռլինի ամառային Օլիմպիական խաղերում ընդգրկվել է հանդբոլի Գերմանիայի հավաքականի կազմում և նվաճել ոսկե մեդալ։ Խաղացել է հարձակվողի դիրքում, անցկացրել է 2 խաղ (բացի եզրափակիչից), գոլեր չի խփել ։
1938 թվականին Գերմանիայի հավաքականի կազմում նվաճել է հանդբոլի աշխարհի առաջնության պատմության մեջ առաջին ոսկե մեդալը։ Ընդգրկված էր Բեռլինի հավաքականի կազմում, որը կիսաեզրափակիչում և եզրափակչում հանդես էր գալիս Գերմանիայի հավաքականի ապրանքանիշի ներքո, անցկացրել է 1 հանդիպում ։
1934-1938 թվականներին Գերմանիայի հավաքականում անցկացրել է 11 հանդիպում։
Երկրորդ համաշխարհային պատերազմի ժամանակ զորակոչվել է գերմանական ՌՕՈՒ ։
1944 թվականի հունիսի 28-ին անհայտ կորել է՝ չվերադառնալով մարտական առաջադրանքից ։
Ծանոթագրություններ
Կատեգորիա:Գերմանացի հանդբոլիստներ
(345) Տերցիդինա
(345) Տերցիդինա (Tercidina), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 23-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,32488 ա. մ., առավելագույնը մոտենում է 2,1827 ա. մ. հեռավորության վրա և հեռանում 2,4671 ա. մ., իսկ Երկրի ուղեծրին Տերցիդինա աստերոիդը նվազագույնը մոտենում է 1,2102 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1294,79 երկրային օրվա ընթացքում, իր ուղեծրով շարժվելով միջինում 0,278037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,75° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարկոս Անտոնիոս Կրետիկոս
Մարկոս Անտոնիոս Կրետիկոս, հին հռոմեական քաղաքական գործիչ և զորավար Անտոնիոսների պլեբեյական տոհմից, մ․թ․ա․ 74 թվականի պրետոր։ Պրետուրայի ժամանակ ստացել է արտակարգ լիազորություններ ծովահենների դեմ պայքարելու համար, սակայն պարտություն է կրել և մահացել գերության մեջ։ «Կրետիկոս» ագնոմենն ստացել է որպես ծաղր։ Նրա որդին է եղել Երկրորդ եռապետության անդամներից մեկը՝ Մարկոս Անտոնիոսը։
Ծագում
Մարկոս Անտոնիսոը պատկանել է պլեբեյական հնագույն տոհմի, որը, համաձայն Ուշ հանրապետության շրջանի աղբյուրների, իր ծագումնաբանությունն սկսել է Անտոնիոսից՝ Հերակլեսի որդիներից մեկից։ Տիտոս Լիվիոսն այդ տոհմի ներկայացուցիչներից հիշատակում է դեցեմվիրի (մ․թ․ա․ 450-449 թվականներ), կոնսուլական իշխանությամբ օժտված ռազմական տրիբունի (մ․թ․ա․ 422 թվական) և հեծելազորի ղեկավարի (մ․թ․ա․ 334-333 թվականներ)։ Սակայն մինչև մ․թ․ա․ I դարն Անտոնիոսների շարքում չի եղել ոչ մի կոնսուլ, և նրանց կարգավիճակը հռոմեական նոբիլների շարքում պատմագրության մեջ նկարագրվում է որպես «աննախանձելի»։ Մարկոսի հայրը՝ Մարկոս Անտոնիոս Հռետորը, կարողացել է հաջող կարիերա անել իր ընդունակությունների (մասնավորապես ճարտարախոսության) և, համաձայն վարկածներից մեկի, Գայոս Մարիոսի աջակցության շնորհիվ։ Մ․թ․ա․ 99 թվականին նա եղել է կոնսուլ, 97 թվականին՝ ցենզոր։
Մարկոս Անտոնիոսն ունեցել է կրտսեր եղբայր՝ Գայոս Անտոնիոսը, որն ստացել է Հիբրիդա մականունը։
Կենսագրություն
Նախքան պրետոր դառնալը Մարկոս Անտոնիոսի վարած կյանքի մասին ոչինչ հայտնի չէ. անհայտ են նրա ծննդյան թվականը և այն հանգամանքները, թե ինչպես է նա հաղթահարել cursus honorum-ի առաջին աստիճանները։ Նրա հայրը մ․թ․ա․ 87 թվականին դարձել է մարիանյան ահաբեկչության զոհ, իսկ եղբայրը Գայոս Մարիոսի թշնամու՝ Լուցիոս Կոռնելիուս Սուլլայի հետ Իտալիայից մեկնել է Բալկաններ՝ մասնակցելու Միհրդատի դեմ պատերազմին։ Գոյություն ունի ենթադրություն, որ հոր զոհվելուց հետո Մարկոս կրտսերը, որը նույնպես հայտնվել էր վտանգի մեջ, փախել է Հունաստան, որտեղ միացել է Սուլլայի կողմնակիցներին։ Այդ վարկածի հակառակորդներն ուշադրություն են դարձնում այն հանգամանքի վրա, որ Մարկոսը չի հիշատակվում Առաջին Միհրդատյան պատերազմի հետ կապված, և որ նրա ավագ որդին ծնվել է մ․թ․ա․ 83 թվականին, ընդ որում, հավանաբար Հռոմում (իսկ Սուլլան այդ քաղաք մտել է միայն մ․թ․ա․ 82 թվականին)։
Պահպանված աղբյուրներում Մարկոս Անտոնիոսի մասին առաջին հիշատակությունը վերաբերում է մ․թ․ա․ 74 թվականին։ Այդ ժամանակ նա զբաղեցրել է պրետորի պաշտոնը։
Արտաքին հղումներ
Կատեգորիա:Հռոմեական հանրապետության կոնսուլներ
Պետական դավաճանություն
Պետական դավաճանություն (, high treason, lese majeste, Госуда́рственная изме́на), ծանր հանցագործություն, որը կատարվում է գիտակցաբար, ուղղված է այն պետության կամ միապետի դեմ, որի քաղաքացին կամ հպատակն է հանցագործը, կամ որին այս կամ այն կերպ ծառայում է նա։ Մասնավորապես, պետական դավաճանություն է համարվում պատերազմի ժամանակ հակառակորդի կողմն անցնելը, պետական գաղտնիքը հայտնելը և լրտեսությունը, իշխանության կամքին հակառակ թշնամու հետ անհատական բանակցություններ վարելը և այլն։ Յուրաքանչյուր երկրի Քրեական օրենսգիրք պետական դավաճանության համար սահմանում է իր բարձրագույն պատիժը։
Հասկացության պատմություն
Միջնադարյան իրավունքի հասկացությունից է ծագում (ֆրանսերեն՝ Lèse majesté - սուվերենի անձին վիրավորանք հասցնել)։ Սուվերենն իր հերթին ծագում է Հռոմեական իրավունքում ընդունված` մեծագույնին վիրավորանք հասցնել հասկացությունից (crimen laesae majestatis), որը սկզբում ներառում էր բոլոր պետական հանցագործությունները։
Այդ դարաշրջանի քաղաքական կառուցվածքում կարևոր հանգամանք կար. իրավունքում բացակայում էր ազգային ինքնիշխանության հասկացությունը։ Դավաճանությունը բացարձակապես ընկալվում էր իր վերադաս սյուզերենին դավաճանելը։
Հասկացության մեկնաբանումներ
Պետական դավաճանությունը տարբերվում է միութենական պարտավորությունների խախտումից (օրինակ, պատերազմի ժամանակ), քանի որ դավաճանության դեպքում մեղավորը համապատասխան պետության իրավունքի սուբյեկտ է, իսկ միութենական պարտավորությունները խախտելու դեպքում այդպիսին չի հանդիսանում։
Տարբեր պետություններ տարբեր վերաբերմունք ունեն այն հարցի վերաբերյալ, թե արդյո՞ք սահմանադրական կարգի կամ իշխող ռեժիմի դեմ գործողությունները դավաճանություն համարվում է, եթե դրանք ուղղակիորեն ռազմական գործողություններով չեն ուղեկցվել։ Ինչպես օրինակ, նացիստական քարոզիչ Ուիլյա Ջոյսի գործը, որը Մեծ Բրիտանիայի քաղաքացի չէր, դատապարտվել է կախաղանի՝ դավաճանության համար, հակասական տեսակետներ է առաջացրել։
Քանի որ թեկուզ մեկ անձի կողմից կատարված պետական ​​դավաճանությունը կարող է էական կամ նույնիսկ անուղղելի վնաս հասցնել ամբողջ պետության անվտանգությանը և նրա մեծ թվով քաղաքացիների, ուստի դավաճանության համար պատիժը մեծ թվով երկրների օրենքով, որպես կանոն, ամենախիստն է և նույնիսկ բացառիկ։ Նախկինում դավաճանությունը առավելապես պատժվել է մահապատժով, հաճախ կախաղանով, իսկ զինվորականների համար՝ գնդակահարությամբ։ Անգլիայում պետական ​​խիստ դավաճանության (high treason) համար բարձրագույն պատիժ էր սահմանված՝ տանջամահ անելով կախել, փորը թափել և քառատել (Hanged, drawn and quartered): ԽՍՀՄ-ում 1950-1953 թվականներին (վերականգնումից հետո սկզբնական շրջանում) մահապատիժ գոյություն ուներ միայն դավաճանության և հակահեղափոխական գործունեության համար։
Մեր օրերում, այն օրենսդրություններում, որտեղ մահապատիժ չկա, պետական ​​դավաճանության լուրջ դեպքերի համար նշանակվում են երկարատև պատիժներ՝ մինչև ցմահ ազատազրկում։
ԱՄՆ-ում
ԱՄՆ պետական դավաճանությունը միակ հանցագործությունն է, որի բնորոշումը ամրագրված է երկրի Սահմանադրությամբ (չարաշահումներից խուսափելու նպատակով) 3-րդ հոդվածում։ Այն մեկնաբանվում է որպես Դաշնային իշխանության դեմ պատերազմական գործողություններ.
Երկրորդ համաշխարհային պատերազմի ժամանակներից ԱՄՆ-ում միայն մեկ մարդ է մեղադրվել պետական դավաճանության մեջ ։
Եվրոպական երկրներում
Թյուդորների ժամանակներից Անգլիայում պետական դավաճանություն էր համարվում (high treason) թագավորի հրամանների ցանկացած խախտում (օրինակ, Հենրի VIII-ի ամուսնությունները դատապարտելը)։ Վճիռներից մեկում սոդոմիան (sodomy) մեկնաբանվում էր որպես պետական դավաճանություն։
Տարբեր երկրներում տարբեր են մոտեցումները այն հարցի նկատմամբ, թե սահմանադրական կառուցվածքի կամ տիրող վարչակարգի դեմ գործողությունները պետական դավաճանություն համարել, թե՞ ոչ, եթե մեղադրանքն անմիջական պատերազմական գործողություններին մասնակցելու հետ կապված չէ։ Այդպիսի վիճաբանությունների տեղիք տվեց նացիստական պրոպագանդիստ Ու. Ջոյսին («մականունը՝ «Լորդ Հոֆ-հոֆ»») պետական դավաճանության համար Մեծ Բրիտանիայի մեղադրանքը և կախաղան բարձրացնելու դատապարտումը (Նա Մեծ Բրիտանիայի նկատմամբ գերմանական ռադիոյով նացիստական պրոպագանդա էր տանում անգլերենով)։ Նրա դատապարտումը միջազգային իրավական նորմերի խախտում էր, քանի որ նա Մեծ Բրիտանիայի հպատակ չէր (1940 թվականից Գերմանիայի քաղաքացիություն էր ստացել, իսկ մինչ այդ ԱՄՆ քաղաքացի էր) ։
Մեծ Բրիտանիայում ներկայումս պետական դավաճանությունը շատ նեղ իմաստով է մեկնաբանվում. միապետի անձի նկատմամբ ոտնձգություն։ Վերջինը The Treason Act 1842 մեղադրանքով մեղադրվել է 16-ամյա Մարկուս Սարջենտը, որը 1981 թվականի հունիսի 13-ին շքերթի ժամանակ մի քանի դատարկ կրակոց էր արձակել Եղիսաբեթ II-ի կողմը։
Եվրոպայի տարբեր երկրներում 1945-1946 թվականներին շատերը, ովքեր իրենց անունը պղծել էին թշնամու հետ համագործակցելով, դատապարտվեցին պետական դավաճանության համար։ Բացառություն չէին պետության և կառավարության ղեկավարները։ Դատապարտված դավաճանների ղեկավարած կառավարությունները (ինչպես Վիշիի վարչակարգը Ֆրանսիայում) դրանով իսկ համարվում էին անօրինական և ի սկզբանէ ոչ լեգիտիմ։
ԽՍՀՄ
ԽՍՀՄ-ում պետական դավաճանությունը սկզբնական շրջանում դասակարգային մեկնաբանություն ուներ, որպես «բանվորագյուղացիական հեղափոխության գործի դավաճանություն»։ 1934 թվականից հայրենասիրական երանգավորում ստացավ, որպես «Հայրենիքի դավաճանություն»։
Պետական դավաճանության ընդարձակ հասկացությունը լայնորեն կիրառվել է Ստալինյան բռնաճնշումների ժամանակ։ Բազմաթիվ պետական անվտանգության ղեկավարներ մեղադրվել են դավաճանության մեջ և գնդակահարվել են։ Հատկանշական է, որ փաստաթղթերում, խոսակցականում և գրականության մեջ հաճախ օգտագործում էին «հայրենիքի դավաճան» արտահայտությունը (որը գրեթե չէր հանդիպում 1930-ական թվականներին) ։ Բառերն օգտագործվում էին ուղիղ իմաստով, որը տրագիկոմիկ մեկնաբանությամբ նշանակում էր «մարդ, որը դավաճանել է Հայրենիքը»։ Անձը հայտարարվում էր ժողովրդի թշնամի ։
«Հայրենիքի դավաճանություն» ձևակերպումը ԽՍՀՄ միութենական Քրեական օրենսգրքերում պահպանվում էր մինչև ԽՍՀՄ փլուզումը։
Պատիժներ
1950-1953 թվականներին ԽՍՀՄ-ում մահապատիժ սահմանվում էր միայն Հայրենիքի դավաճանության և հակահեղափոխական գործունեության համար։
Մեր օրերում պետական դավաճանության պատժի համար սահմանված են ազատազրկման մեծ ժամկետներ։
Հայաստանի Հանրապետությունում
2003 թվականի ապրիլի 18 որոշման համաձայն լրտեսությունը և դրա նկատմամբ սահմանված պատիժը ամրագրված է Քրեական օրենսգրքի ''Հոդված 299. Պետական դավաճանություն'' կետում.
Ռուսաստանում
1934 թվականի դեկտեմբերին Կիրովի սպանությունը ԽՍՀՄ բռնաճնշումների սաստկացման առիթ հանդիսացավ։ Հունիսի 8-ին ԽՍՀՄ ԿԳԿ որոշման համաձայն ՌԽՖՍՀ Քրեական օրենսգրքի 58-1ա հոդվածով սահմանված Հայրենիքի դավաճանությունը («Հակահեղափոխական հանցագործություն») հետևյալ կերպ է ձևակերպվել.
Այս ձևակերպումը գործել է մինչև 1960 թվականը։ Հայրենիք հասկացությունը հոմանիշ էր պետությանը, քանի որ ԽՍՀՄ հայրենիքի դավաճանություն հոդվածով դատապարտվել են շատերը, որոնք ծնվել էին Ռուսական կայսրությունից և ԽՍՀՄ միութենական սահմաններից դուրս (մասնավորապես Ստալինի ժամանակ)։
ՌԽՖՍՀ 1960 թվականի Քրեական օրենսգրքում «Հայրենիքի դավաճանություն» հասկացությանը հատկացված է առանձին՝ 64-րդ հոդվածը.
Լրտեսության համար պատասխանատվության սահմանափակումները կախված հանցագործի քաղաքացիությունից, գործում է նաև ներկայիս Ռուսաստանի Դաշնության Քրեական օրենսգրքում.
2012 թվականի հոկտեմբերին Պետական դուման այս հոդվածում ուղղում է կատարել, որը քրեական պատասխանատվություն է նախատեսում «ֆինանսական, նյութական, նյութատեխնիկական կոնսուլտացիոն կամ օտարերկրյա պետության, միջազգային կազմակերպության կամ նրանց ներկայացուցիչներին Ռուսաստանի անվտանգության դեմ ուղղված իրենց գործողություններում այլ օգնություն ցուցաբերելու համար» ։
Այս ձևակերպումը քննադատության է ենթարկվել «Human Rights Watch» կողմից իր անորոշ ձևակերպման համար ։
Փետրվարի 26
Փետրվարի 26, տարվա 57-րդ օրն է։
Աղմկոտ լռություն
«Աղմկոտ լռություն» («Out of My Mind»), «Նյու Յորք Թայմսի» բեսթսելլերի հեղինակ Շերոն Մ. Դրեյփերի վեպը ։ Հինգերորդ հրատարակության շապիկի նկարազարդման հեղինակն է Դանիել Չանգը, իսկ շապիկի լուսանկարի հեղինակը՝ Cyril Bruneau/Jupiter Images: Գրքի վերջում կցված է ընթերցանության խմբի համար նախատեսված ձեռնարկը։ Գիրքը խորհուրդ է տրվում 10-14 տարեկան երեխաների համար։ Պատմությունը, որը գրվել է առաջին դեմքով, պատմում է Մելոդի Բրուքսի՝ ուղեղային կաթված ունեցող աղջկա մասին։
Սյուժե
Մելոդի Բրուքսը տասնմեկ տարեկանին մոտ աղջիկ է։ Նրա ծնողներն արել են այն ամենը, ինչ կարող էին, որպեսզի օգնեն նրան նորմալ կյանք վարել, բայց կյանքը հաճախ հիասթափեցնում է Մելոդիին, քանի որ ուղեղային կաթվածի պատճառով նա չի կարող խոսել, շարժվել կամ ասել իր ցանկությունները։ Արդյունքում Մելոդին ստիպված է պայքարել իր ցանկությունները կատարելու համար։ Հինգ տարեկան հասակում բժիշկը նույնիսկ Մելոդիի մոտ ախտորոշում է «ծանր մտավոր հետամնացություն» և առաջարկում է Մելոդիին տեղավորել հատուկ գիշերօթիկ դպրոցում. «Դուք և ձեր ամուսինը կարող եք ձեր կյանքը շարունակել առանց նման բեռի»։ Չնայած դրան, Մելոդիի մայրը նրան գրանցում է Սփոլդինգի տարրական դպրոցում՝ իրեն անհրաժեշտ կրթություն ստանալու համար։ Այնուամենայնիվ, այն Հ-5 դասարանը, որտեղ սովորում է Մելոդին, նման է մանկապարտեզի, որտեղ ամեն օր սովորում են նույն բանը, այսինքն՝ այբուբենը։ Մելոդին վրդովված է դրանից, քանի որ շատ ավելի մեծ գիտելիքներ ունի, բայց չի կարող խոսել կամ գրել։ Նրա հարևանը՝ տիկին Վին, բարի, բայց կոպիտ կին է։ Նա դրդում է Մելոդիին անել այն ամենը, ինչ կարող է։ Երբ Մելոդին երեք տարեկան էր, տիկին Վին չէր ընդունում այն հանգամանքը, որ Մելոդին ամեն ինչում ապավինում էր իր ծնողներին։ Այդ պատճառով տիկին Վին նրան ստիպոմ է սովորել սողալ և գլորվել գետնին։ Նա նույնիսկ Մելոդիին սովորեցնում է, թե ինչպես պահի իրեն անվասայլակից ընկնելիս։ Դա Մելոդիին օգնում է դառնալ ինքնաբավ, բայց նա դեռ կախված է իր ծնողներից, ովքեր օգնում են նրան ուտել և զուգարան գնալ։
Երբ Մելոդին դառնում է ութ տարեկան, նրա մայրը հղիանում է։ Այս ժամանակ Մելոդին լսում է նրանց խոսակցությունը նորածին երեխայի և իրենց վախերի մասին, որ նա կծնվի նույն թերություններով։ Այնուամենայնիվ, Մելոդին երջանիկ է, երբ փոքրիկ Փեննին ծնվում է կատարյալ առողջ։ Մելոդին խանդ է զգում, երբ Փեննին մեծանում, և ինքը հասկանում է, որ երբեք չի կարողանա անել այն, ինչ կարող է անել Փեննին։ Այնուամենայնիվ, Մելոդին սիրում է իր կրտսեր քրոջը և այն ուրախությունները, որոնք Փեննին բերում է ընտանիքին և իրեն՝ Մելոդիին։
Երբ Մելոդին փոխադրվում է հինգերորդ դասարան, դժվարանում է իր ցանկությունները շրջապատի մարդկանց ասելու հարցում։ Ի վերջո, նա ստանում է հաղորդակցման սարք, որը թույլ է տալիս նրան խոսել այլ մարդկանց հետ։ Դպրոցում նրա նոր ուսուցիչը սկսում է ներառման ծրագիր, որը հատուկ կարիքներ ունեցող սովորողներին թույլ է տալիս մասնակցել սովորական դասերին։ Մելոդիին դասերի ընթացքում օգնում է Քեթրինի, որը նվիրված օգնական է։ Մելոդին ընկերություն է անում Ռոուզ Սպենսերի հետ, բայց նրան ծաղրում են Մոլլի և Քլեր անունով երկու աղջիկներ, ովքեր կարծում են, որ նրա հաշմանդամությունը նրան ավելի հիմար է դարձնում, քան իրենց։ Մելոդին միանում է վիկտորինաների The Whiz Kids թիմին, և փորձնական թեստում ստանում է գերազանց գնահատական։ Այնուհետև նա մասնակցում է ընտրական քննությանը՝ վիկտորինայի մրցույթին մասնակցելու համար, և կրկին զարմացնում է բոլորին՝ ճիշտ պատասխանելով բոլոր հարցերին և ընդգրկվելով թիմում։
Այն օրը, երբ խումբը պետք է թռչի Վաշինգտոն, Մելոդին իմանում է, որ իր ցերեկային թռիչքը չեղարկվել է ձյան տեղումների պատճառով, իսկ թիմի մնացած անդամները մեկնել են առավոտյան 9:00-ին առանց իրեն։ Հաջորդ օրը Մելոդին պնդում է, որ դպրոց գնա, չնայած մայրը հոգնած է և վրդովված։ Այնուամենայնիվ, երբ Մելոդին հարվածում է և փորձում զգուշացնել մորը, որ Փեննին դուրս է եկել տնից և գտնվում է մեքենայի ճանապարհին, մայրը չի հասկանում նրա նման վարքի պատճառը, ինչի արդյունքում Փեննին վրաերթի է ենթարկվում։ Մելոդին իրեն մեղավոր է զգում մորը զգուշացնել չկարողանալու համար, բայց իմանում է, որ Փենին կապաքինվի։ Երկուշաբթի օրը Մելոդիի դասարանը ներողություն է խնդրում նրան անտեսելու համար՝ նրան շնորհելով իններորդ տեղի գավաթը, որը նրանք շահել են՝ հույս ունենալով հաշտվել նրա հետ։ Այնուամենայնիվ, Մելոդին ծիծաղում է նրանց վրա, կոտրում գավաթը և դուրս գալիս սենյակից։ Հաջորդ օրը նա և Քեթրինն սկսում են աշխատել նրա ինքնակենսագրության վրա, որը սկսվում է գրքի առաջին մի քանի տողերով։
Ֆիլմ
2022 թվականի մայիսին հայտարարվել է, որ Disney+-ի համար մշակվում է վեպի էկրանավորման սցենար սցենարիստ Դենիել Սիպլմանի հեղինակությամբ, ֆիլմի ռեժիսորը լինելու է Էմբեր Սիլին, իսկ գլխավոր դերակատարը՝ Ֆիբի-Ռեյ Թեյլորը ։
Ծանոթագրություններ
Կատեգորիա:2010 գրքեր
Էլևի
Էլևի, ավան Տրապիզոնի վիլայեթի Տրապիզոնի գավառում, Սև ծովի ափին ։
XX դ. սկզբին ուներ 250 տուն, որից 40-ը՝ հայ, մնացածը՝ հույներ և թուրքեր։ Զբաղվում էին երկրագործությամբ, այգեգործությամբ, արհեստներով։ Հայերն ունեին քարաշեն եկեղեցի (կառուցված 1869-ին) և Վարդանյան անունով վարժարան՝ 36 աշակերտով։ Հայերը տեղահանվել են 1915-ի Մեծ եղեռնի ժամանակ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Տորոնովկա (Վիչերգայի վտակ)
Տորոնովկա (Торновка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին՝ 69 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վերին Տաունուս (շրջան)
Վերին Տաունուս  (Hochtaunuskreis), շրջան է Գերմանիայում։ Շրջանի կենտրոնն է Բադ Հոմբուրգ քաղաքը։ Զբաղեցնում է 482,03 կմ2։ Բնակչությունը 226 681 մարդ է։ Բնակչության խտությունը 470 մարդ/կմ2։
Շրջանի պաշտոնական կոդը 06 4 34 է։ Շրջանում 13 համայնք կա ։
Ծանոթագրություններ
Կատեգորիա:Գերմանիայի շրջաններ
Թագավորի նոր զգեստը
Թագավորի նոր զգեստը (Kejserens nye klæder), դանիացի գրող Հանս Քրիստիան Անդերսենի հեքիաթներից։ Առաջին անգամ տպագրվել է 1837 թվականի ապրիլի 7-ին «Հեքիաթներ, որ պատմվել են երեխաներին» («Eventyr fortalte for Børn») մանկական պատմությունների ժողովածուում։
Սյուժեն փոխառնվել է Խուան Մանուելի՝ 1335 թվականին տպագրված «Կոմս Լուկանոր» գրքի առաջին մասում տպագրված նովելից։ Այդ փաստը նշված է Անդերսենի օրագրի մեջ, որտեղ նա Կարլ ֆոն Բյուլովի նովելների ժողովածուն հիշատակում է որպես այս պատմության աղբյուր։
Սյուժե
Թագավորը (բնագրում՝ կայսրը) շատ էր սիրում նոր զգեստներ հագնել և ամբողջ փողը հագուստի վրա էր ծախսում։ Նա վարձում է երկու խաբեբաների, որոնք խոստանում են թագավորի համար զգեստ կարել այնպիսի նուրբ կտորից, որ հիմարները չեն կարող տեսնել։ Որոշ ժամանակ անց խաբեբաները ջուլհակի դատարկ հաստոցից թագավորին են հանձնում «անտեսանելի զգեստը»։
Թագավորը և իր պալատականները նկատում են, որ իրենք չեն կարողանում տեսնել նոր զգեստը, բայց հիմար չթվալու համար վախենում են դա խոստովանել։ Այսպիսով, թագավորը քայլում է մերկ, և բոլորը հիանում են նրա հոյակապ նոր զգեստով։ Միայն մի փոքրիկ տղա է խաբեությունը մերկացնում՝ գոռալով մի նախադասություն, որը հետագայում դարձել է թևավոր․ «Թագավորը մե՜րկ է։» («Men han har jo ikke noget paa.»)
Նմանատիպ պատմություններ
Համանման, բայց ավելի ծավալուն սյուժե է հիշատակվում 14-րդ դարի ժողովրդական բանահյուսության դրական հերոս Թիլ Ուլենշպիգելի մասին հոլանդական ժողովրդական լեգենդներում։ Ըստ լեգենդի՝ հմուտ գեղանկարիչ Ուլենշպիգելը վարձվում է մի լանդգրաֆի կողմից, որպեսզի նկարի վերջինիս անվանի մերձավորներին։ Սակայն բոլոր այն մարդիկ, ում պետք է նկարեր և որոնք ունեին ֆիզիկական արատներ, Ուլենշպիգելին սպառնում են մահացու պատիժներով, եթե նա իրենց գեղեցկացված չնկարի, այն դեպքում, երբ լանդգրաֆն էլ իր հերթին խոստանում է Ուլենշպիգելին մահապատժի ենթարկել, եթե նա նույնիսկ մի փոքր խեղաթյուրի խմբային նկարը։ Արդյունքում Ուլենշպիգելը, 60 օր անցկացնելով խնջույքներում ու շքեղության մեջ և այդպես էլ ոչինչ չնկարելով, դիմում է մերկ թագավորի մասին հեքիաթից հայտնի խորամանկության։ Ուլենշպիգելն ասում է, որ նկարը կարող են տեսնել միայն ազնվազարմները։ Արդյունքում բոլորը ազնվազարմ պարոնները և տիկինները հիանում են դատարկ պատերով, իսկ Ուլենշպիգելին հաջողվում է իրեն տրված պարգևներով անհետանալ ։ Վերջում կատակը բացահայտվում է․ բոլորը, հասկանալով իրենց «հիմարությունը», հայտարարում են, որ ոչինչ չեն տեսնում, և այդ ժամանակ Ուլենշպիգելը գերադասում է վարվել հետևյալ կերպ․ «Երբ խոսում են հիմարները, խելացիներն ավելի լավ է թաքնվեն»։
Գրականություն
Կատեգորիա:Հանս Քրիստիան Անդերսենի հեքիաթներ Կատեգորիա:1837 հեքիաթներ Կատեգորիա:Գրական հեքիաթներ
Վալենտինա Աճեմյան
Վալենտինա Նշանի Աճեմյան, ճարտարապետ, ՀԽՍՀ վաստակավոր ճարտարապետ (1971)։ Հայաստանի ճարտարապետների միության անդամ ։
Ճարտարապետ Բաղդասար Բաղդասարյանի կինը։
Կենսագրություն
Վալենտինա Աճեմյանը ծնվել է Վանում։ 1937 թվականին ավարտել է Երևանի պոլիտեխնիկական ինստիտուտը։ 1938-1981 թվականներին եղել է Հայարդնախագիծ ինստիտուտի գլխավոր մասնագետ  ։
Ծանոթագրություններ
Կատեգորիա:Հայ կին ճարտարապետներ
Սրտամկանի բորբոքում
Միոկարդիտ, հայտնի է նաև որպես բորբոքային կարդիոմիոպաթիա, սրտամկանի բորբոքում ։ Ախտանիշերը ներառում են հևոց, ցավ կրծքավանդակում, ֆիզիկական ակտիվության սահմանափակում և սրտի անկանոն աշխատանք ։ Գանգատները կարող են ձգվել մի քանի ժամից մինչև օրեր ։ Բարդությունները ներառում են սրտային անբավարարություն, որպես հետևանք դիլատացիոն կարդիոմիոպաթիայի և սրտի կանգ ։
Միոկարդիտների հիմնական պատճառային գործոնը վիրուսային վարակներն են ։ Այլ պատճառներն են բակտերիալ վարակները, որոշ դեղամիջոցներ, տոքսիններ և մի շարք աուտոիմուն հիվանդություններ ։ Ախտորոշումը հիմնվում է էլեկտրասրտագրության (ԷՍԳ), արյան մեջ տրոպոնինի բարձր մակարդակի, սրտի ՄՌՇ հետազոտության և երբեմն սրտամկանի բիոպսիայի արդյունքների վրա ։ Էխոսրտագրության դերը կարևորվում է այլ պատճառային գործոնների, օրինակ՝ սրտի փականային հիվանդությունների բացառման մեջ ։
2013 թվականին գրանցվել է սուր միոկարդիտի շուրջ 1.5 միլիոն դեպք ։ Հիվանդությունը ախտահարում է բոլոր տարիքային խմբերը, բայց հիմնականում հանդիպում է երիտասարդների մոտ ։ Առավել հաճախ հիվանդանում են տղամարդիկ ։ Հիվանդությունը հիմնականում ընթանում է թեթև ձևով ։ 2015 թվականին կարդիոմիոպաթիաներից, այդ թվում միոկարդիտներից մահացությունը աճել է կազմելով 354.000 ի համեմատ 1990թվականի 294.000 ցուցանիշի ։ Հիվանդությունը առաջին անգամ նկարագրվել է 1800֊ական թվականներին ։
Ախտանշաններ
Քանի որ միոկարդիտները հիմնականում վիրուսային ծագման են հիվանդները անամնեզում նկարագրում են նախորդող վիրուսային ինֆեկցիայի կլինիկան․ տենդ, ցան, փորլուծություն, հոդացավեր և շուտ հոգնածություն։ Միոկարդիտները հաճախ զուգակցվում են պերիկարդիտներով՝ դրսևորելով երկու հիվանդություններին բնորոշ կլինիկական նշաններ։
Պատճառներ
Նկարագրված են միոկարդիտ առաջացնող շարք գործոններ, բայց երբեմն հանդիպում են դեպքեր, որոնց պատճառը հայտնաբերել չի հաջողվում։ Եվրոպայում և Հյուսիսային Ամերիկայում հիվանդացության հիմնական պատճառը վիրուսներն են։ Համաշխարհային տվյալներով ամենահաճախ հանդիպող պատճառային գործոնը Չագասի հիվանդությունն է, այն էնդեմիկ հիվանդություն է Կենտրոնական և Հարավային Ամերիկաներում, հարուցիչը Trypanosoma cruzi տեսակի նախակենդանին է ։ Հիմնական պատճառային գորրծոնները ներկայացված են ստորև․ մասնավորապես նախակենդանիներ, սնկեր, մակաբույծներ, ալերգիկ գործոններ,աուտոիմուն հիվանդություններ և դեղամիջոցներ( հիմնականում առաջացնում են էուզինոֆիլային միոկարդիտ)։
Վարակներ
Բակտերիալ միոկարդիտները հիմնականում ախտահարում են իմունոդեֆիցիտ ունեցող անհատներին։
Ֆիզիկական գործոններ
Էլեկտրական հոսանք, հիպերպիռեքսիա և ռադիացիա։
Մեխանիզմ
Միոկարդիտների հիմնական ձևերի դեպքում առկա է սրտամկանի ինֆիլտրացիա արյան պրո-բորբոքային բջիջների 1-ից ավելի տեսակներով, այդ թվում լիմֆոցիտներ, մակրոֆագեր, NK բջիջներ։ Էոզինոֆիլային միոկարդիտը հիվանդության տարատեսակ է, որի դեպքում սրտամկանը ինֆիլտրացվում է էոզինոֆիլներով։ Կարևոր է էոզինոֆիլային միոկարդիտների վաղ տարբերակումը, քանի որ դրանց պատճառագիտությունը և բուժումը ևս տարբերվում է ։
Ախտորոշում
Միոկարդիտներ բնորոշումը վերաբերում է այն պրոցեսներին որոնց հիմքում ընկած են սրտամկանի առաջնային բորբոքումը և վնասումը։ Այն դեպքերը, երբ սրտամկանի բորբոքումը հետևանք է այլ ախտաբանական պրոցեսի և զարգացել է երկրորդային մեխանիզմով (օր․՝ Սրտամկանի ինֆարկտ) չի դրվում միոկարդիտ ախտորոշումը ։
Միոկարդի բորբոքային ախտահարում կարող ենք ենթադրել հիմնվելով էլեկտրոսրտագրության (ԷՍԳ) արդյունքների, բարձրացած C-ռեակտիվ սպիտակուցի և կամ Էրիթրոցիտների նստեցման արագության և շիճուկում IgM-ի բարձր մակարդակի վրա։ Սրտամկանի վնասման մարկերները (տրոպոնին,կրեատին կինազա) բարձրացած են ։
Դիտվող ԷՍԳ փոփոխություններն են T ատամիկի դիֆուզ ինվերսիա, ST սեգմենտի թամբաձև բարձրացում (այս նշանները դիտվում են նաև պերիկարդիտների ժամանակ) ։
Ախտորոշման ոսկե ստանդարտ է համարվում միոկարդի բիոպսիան, որը իրականացվում է անգիոգրաֆիայի հսկողության տակ։ Հետազոտության նպատակով միոկարդից և էնդոկարդից վերցվում են փոքր կտորներ, որոնք ուսումնասիրվում են պաթոլոգի կողմից լուսային մանրադիտակով․ անհրաժեշտության դեպքում իրականացվում է նաև իմունոքիմիական հետազոտություն և ներկման հատուկ մեթոդներ։ Միոկարդիտի հիստոպաթոլոգիկան բնորոշիչներն են սրտամկանի ինտերստիցիումի արտահայտված այտուցը և լիմֆոցիտներով և մակրոֆագերով հարուստ բորբոքային ինֆիլտրատի արկայությունը։ Միոցիտների քայքայումով է բացատրվում սրտամկանի կծկողականության անկումը ։
Միոկարդիտների արդյունավետ ախտորոշիչ մեթոդ է սրտի մագնիսառեզոնանսային շերտագրումը (ՄՌՇ), որը վիզուալիզացնում է սրտում բորբոքային պրոցեսը ։ Վերջերս լույս է տեսել ՄՌՇ հետազոտությամբ միոկարդիտներ ախտորոշելու հիմնական չափորոշիչները ։
Դեղորայք
Արտահայտված ախտանիշների դեպքում կարող են նշանակվել դիգոքսին և դիուրետիկներ։ Սրտամկանի կծկողականության միջին և ծանր աստիճանի խանգարումների դեպքում օգտագործում ենք ինոտրոպ դեղամիջոցներ ինչպես օրինակ միլրինոն, որը օգտագործվում է սուր փուլում, իսկ հետագա բուժումը շարունակվում է ԱՓՖ պաշարիչներով։
Մի շարք կլինիկական դեպքերի ուսումնասիրումը և ռանդոմիզացված հետազոտությունների արդյունքները փաստում են համակարգային կորտիկոստերոիդների դրական ազդեցությունը միոկարդիտով հիվանդների մոտ ։
Վիրաբուժություն
Այն հիվանդների մոտ ովքեր չեն արձագանքում ստանդարտ բուժմանը, ցուցված է սրտի տրանսպլանտացիա ։
Այլընտրանքային բժշկություն
Հետազոտությունները չեն հայտնաբերել որևէ դրական արդյունք միոկարդիտով հիվանդների մոտ բուսական դեղամիջոցներ օգտագործելու ժամանակ ։
Էպիդեմիոլոգիա
Դարձյալ ըստ հերձումների տվյալների ՄԻԱՎ դրական հիվանդների մոտ միոկարդիտները ամենահաճախ հանդիպող սրտային պաթոլոգիան են, ավելի քան 50% հանդիպման հաճախությամբ ։
Պատմական ակնարկ
Միոկարդիտի կլինիկական դեպքեր նկարագրվել են դեռևս 1600-ական թվականներին, բայց «միոկարդիտ» տերմինը և ենթադրությունը սրտամկանի բորբոքային ախտահարման վերաբերյալ առաջին անգամ ներկայացվել է գերմանացի բժիշկ Յոզեֆ Ֆրիդրիխ Սոբերնհայմի կողմից 1837 թվականին ։ Չնայած միոկարդիտները կլինիկորեն և պաթոլոգիորեն ձևակերպված են որպես սրտամկանի բորբոքային ախտահարում, այնուամենայնիվ դրա սահմանումը, դասակարգումը, ախտորոշման և բուժման մեթոդները շարունակում են մնալ հակասությունների առարկա։ Էնդոմիոկարդիալ բիոպսիան օգնում է առավել հստակ ճշգրտել և հասկանալ միոկարդիտների առաջացման կլինիկոպաթոլոգիական մեխանիզմները և մշակել հետագա վարման պլան ։
Ծանոթագրություններ
Կատեգորիա:Սրտային հիվանդություններ Կատեգորիա:Բորբոքումներ
(346) Հերմենտարիա
(346) Հերմենտարիա (Hermentaria), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 25-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,797164 ա. մ., առավելագույնը մոտենում է 2,5188 ա. մ. հեռավորության վրա և հեռանում 3,0755 ա. մ. ։ Արեգակի շուրջ մեկ ամբողջական պտույտ է կատարում 1708,74 երկրային օրվա ընթացքում, իր ուղեծրով շարժվելով միջինում 0,210682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,76° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ագլաստերհաուզեն
Համայնքը բաժանված է 4 գյուղական շրջանների։
Պատմություն
Ագլաստերհաուզենն առաջին անգամ հիշատակվել է 1143 թվականի, Վորմսի եպիսկոպոսի գրառումներում։ Տեղական ազնվական տոհմը պատմության ասպարեզ է դուրս եկել 12-րդ դարի կեսերից։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Կարմեն Արգենզիանո
Կարմեն Արգենզիանո, ամերիկացի դերասան, նկարահանվել է 50 ֆիլմերում և 100 ֆիլմերի էպիզոդներում ։
Կենսագրություն
Արգենզիանոն ծնվել է Փենսիլվանիա նահանգի Շարոն քաղաքում։ Ելիզավետ Ստելլայի (Ֆալվո) և ռեստորանատեր Ջոզեֆ գայ Արգենզիանոյի որդին է ։ 1960-ականների վերջին հաջողությամբ տեղի ունեցավ դերասանի նորամոտը։ Ավելի հայտնի է «Աստղային դարպասներ։ SG-1» հեռուստասերիալում էպիզոդիկ կերպարների և «Բժիշկ Հաուս» հեռուստասերիալի չորրորդ եթերաշրջանում (էպիզոդ 2-4) կատարած Հենրի Դոքսոնի դերերով։ Կարմեն Արգենզիանոն նաև հանդիսանում է Կյանքի դերասանական ստուդիայի անդամ և պարգևատրվել է Լոս Անջելես մրցանակով Թոմաս Բեյբի «Աղոթքներ իմ դստեր համար» ֆիլմում Ջեք Դելասանտեի դերը կատարելու համար ։
Դերասանը մահացել է Լոս Անջելեսում 2019 թվականի փետրվարի 10-ին՝ 76 տարեկան հասակում ։
Արգենզիանոն ուներ երեք երեխա։ Երկու տղա՝ Թոնին և Ջոզեֆը, և մեկ աղջիկ, որը սովորել է Ջուլիարդ դպրոցում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ
Փետրվարի 27
Փետրվարի 27, տարվա 58-րդ օրն է։
(8775) Քրիստատա
(8775) Քրիստատա (Cristata), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,40384 ա. մ., առավելագույնը մոտենում է 2,1007 ա. մ. հեռավորության վրա և հեռանում 2,707 ա. մ. ։ Արեգակի շուրջ մեկ ամբողջական պտույտ է կատարում 1361,31 երկրային օրվա ընթացքում, իր ուղեծրով շարժվելով միջինում 0,264451 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խերմելեք
Խերմելեք, հայկական իգական անուն։ Առաջացել է հայերեն ժողովրդական խեր՝ «հայր» և արաբերեն melek՝ «հրեշտակ» բառերից։ Նշանակում է «հոր հրեշտակ»։ Այնուհետև դարձել է Խերմելիք, որը նշանակում է «նա, ում հայրը մելիք է»։ Հիշատակվել է 14-15-րդ դարերում ։
Ծանոթագրություններ
Կատեգորիա:Հայկական իգական անձնանուններ
Մարկոն
Մարկոն (Marcon), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 12904 մարդ։ Խտությունը կազմում է 487 մարդ/կմ²։ Տարածքը գրավում է 25 կմ²։ Փոստային ինդեքս՝ 30020։ Հեռախոսային կոդ՝ 041։
Բնակավայրի հովանավորն է համարվում Սան Ջորջիոն։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Լոգոգրամ
Լոգոգրամ կամ լոգոգրաֆ, գրային նշան, որը նշանակում է որևէ բառ կամ արտահայտություն։ Չինական և ճապոնակա ն գրերը բաղկացած են լոգոգրամներից, Եգիպտական որոշ հիերոգլիֆ ներ և սեպագր ի որոշ գրաֆեմներ նույնպես լոգոգրամներ են։ Լոգոգրամների օգտագործումը գրի մեջ կոչվում է լոգոգրաֆիա։ Գրային համակարգը, որը հիմնված է լոգոգրամների վրա, կոչվում է լոգոգրաֆային համակարգ։
Այբուբեններում և վանկային այբուբեններում, առանձին գրային նշանները ավելի շատ ներկայացնում են հնչյուններ, այլ ոչ թե գաղափարներ։ Այսպիսի նշանները կոչվում են ֆոնոգրամներ։ Ի տարբերություն լոգոգրամների՝ ֆոնոգրամները չունեն իմաստ։ Դրանք միայն օգտագործվում են միասին՝ իմաստակիր բառեր և արտահայտություններ ստեղծելու համար։ Լեզվի այսպիսի գիրը կոչվում է հնչույթային ուղղագրություն։
Լոգոգրաֆային համակարգեր
Լոգոգրաֆային համակարգերն ընդգրկում են ամենավաղ գրային համակարգերը։ Մերձավոր Արևելքի, Աֆրիկայի, Չինաստանի և Կենտրոնական Ամերիկայի առաջին պատմական քաղաքակրթությունները կիրառել են լոգոգրաֆային գրերի տարբեր ձևեր։
Շատ լեզուների համար ամբողջովին լոգոգրամներից բաղկացած գիրը գործնական չէր լինի, և այդպիսին գոյություն էլ չունի, բացի մի լոգոգրաֆային գրից, որը հորինվել է արհեստական մի լեզվի՝ Տոկիպոնա յի համար։ Վերջինս մինիմալիստական լեզու է, որը սահմանափակված է միայն 120 ձևույթով։ Լոգոգրաֆային բոլոր համակարգերը, որոնք երբևէ օգտագործվել են բնական լեզուների համար, լոգոգրամների համեմատաբար սահմանափակ համակարգն ընդլայնելու համար հիմնված են ռեբուսի սկզբունքի վրա. նիշերն օգտագործվում են այն պատճառով, որ ունեն հնչյունական որոշակի արժեքներ՝ բաղաձայնային կամ վանկային։ Լոգովանկային համակարգ տերմինն օգտագործվում է շեշտելու համար գրերի մասնակի հնչյունային բնույթը, երբ դրանցում տիրապետող է վանկային բնույթը։ Ե՛վ հին եգիպտերենում, և՛ չինարենում եղել է հնչյունային այսպիսի տարրերի ձուլում որոշիչների հետ։
Լոգոգրաֆային գրային համակարգերը ներառում են. Սրանք գրեր են, որտեղ գրաֆեմները կարող են հնչյունաբանորեն ընդլայնվել՝ ըստ այն բառերի բաղաձայնների, որոնք դրանք ներկայացնում են։ Այս դեպքում հաշվի չեն առնվում ձայնավորները։ Լոգոբաղաձայնային գրերի օրինակներ են. Սրանք գրեր են, որտեղ գրաֆեմներն արտահայտում են ձևույթներ, հաճախ բազմավանկ ձևույթներ, սակայն երբ ընդլայնվում են, ներկայացնում են առանձին վանկեր։ Սրանք ներառում են՝ Վերոնշյալներից ոչ մեկը միայն լոգոգրամներից բաղկացած համակարգ չէ։ Սա պարզ երևում է չինարենում։ Ոչ բոլոր չինական հիերոգլիֆներն են, որ արտահայտում են ձևույթներ։ Որոշ ձևույթներ բաղկացած են երկու և ավելի հիերոգլիֆներից։ Օրինակ՝ չինարեն սարդ բառը՝ 蜘蛛 (zhīzhū) , ստեղծվել է 知朱 (zhīzhū ) ծածկանկարի և 虫 ածանցյալի միաձուլումից։
Ոչ  蜘 (zhī) -ն և ոչ էլ *蛛 (zhū) -ն չեն կարող գործածվել առանձին։ Հին Չինարենում հակառակն էր. մի հիերոգլիֆը կարող էր արտահայտել մեկից ավելի ձևույթ։ Օրինակ՝ հին չինարենի 王 (hjwangs) հիերոգլիֆը hjwang (արքա) ձևույթի և s վերջածանցի միացություն է։ Ժամանակակից մանդարինում երկձևույթ վանկերը միշտ գրվում են երկու հիերոգլիֆով, ինչպես օրինակ՝ 花儿 (huār ՝ծաղիկ)։
Ներկայումս լոգոգրամներ կիրառվում են ժամանակակից սղագրության մեջ՝ արտահայտելու համար հաճախ հանդիպող բառեր։ Ավելին, թվականները և մաթեմատիկական նշանները ևս լոգոգրամներ են։ Օրինակ՝ 1 մեկ, 2 երկու , + գումարած , = հավասար է և այլն։ Անգլերենում & նշանակում է և, % տոկոս, # համար, § պարագրաֆ, $ դոլար € եվրո, £ ֆունտ, ° աստիճան և այլնː
Իմաստաբանական և հնչյունաբանական տեսանկյուն
Լոգոգրաֆային պատմական բոլոր համակարգերում կա նաև հնչյունաբանական տեսանկյուն։ Լեզվի յուրաքանչյուր բառի և ձևույթի համար առանձին նշան ունենալը գործնական չէ, հետևաբար անհրաժեշտ է տրված նշանների իմաստներն ու արտասանությունը ինչ որ կերպ զանազանելː Օրինակ աքքադերեն ի համար օգտագործվող սեպագրի դեպքում նշանների մեծ մասը օգտագործվում են իրենց հնչյունական հատկությունների համարː Լոգոգրաֆային շատ համակարգերում կան իմաստաբանական/ գաղափարագրական տարրեր, որոնք եգիպտերենում, օրինակ, կոչվում են որոշիչներ, իսկ չինարենում՝ արմատներ:
Տիպիկ եգիպտական կիրառության մեջ լոգոգրամն ընդլայնվում էː Այն կարող է արտահայտել տարբեր արտասանությամբ տարբեր բառերː Այս դեպքում որոշիչների միջոցով նեղացվում է իմաստային շրջանակը, իսկ արտասանական տարրի միջոցով ճշգրտվում է արտասանությունը։ Չինարենի դեպքում հիերոգլիֆներն ունեն արտասանական և իմաստային տարրեր, որոնց միջոցով տարբերում են բառերի նշանակությունն ու արտասանությունը։ Մայա լեզվի համակարգում լոգոգրամներն ունեին արտասանական մաս, սակայն բացակայում էր գաղափարագրային մասը։
Չինական հիերոգլիֆներ
Չինացի լեզվաբանները չինական հիերոգլիֆները բաժանել են 6 խմբի՝ ըստ ստուգաբանության։
Առաջին երկու տիպերը «պարզ» են, այսինքն՝ հիերոգլիֆն առաջացել է այլ հիերոգլիֆներից անկախ։ Պարզ պատկերագրեր ն ու գաղափարագրեր ը չինական լոգոգրամների միայն չնչին մասն են կազմում։ Ավելի շատ են հանդիպում մյուս երկու տեսակի՝ բաղադրյալ հիերոգլիֆները, որոնք առաջացել են տարբեր նշանների միաձուլումից։ Չնայած որ այդ նշանները կոչվում են բաղադրյալ, դրանք իրականում մեկ հիերոգլիֆ են կազմում, և գրելիս զբաղեցնում են նույնքան տարածք, որքան պարզ հիերոգլիֆները։ Վերջին երկու տեսակները իրենցից ներկայացնում են հիերոգլիֆների կիրառման մեթոդներ, այլ ոչ թե կառուցվածքային տարրեր։ Չինարենում ամենահաճախ կիրառվող հիերոգլիֆները ֆոնոգաղափարագրերն են։ Լեզվի զարգացման հետևանքով հիերոգլիֆների հնչյունական մասը կարող է շփոթեցնող լինել ժամանակակից չինարենում։ Օրինակ՝ 每 (յուրաքանչյուր) հիերոգլիֆը ստանդարտ մանդարին ում կարդացվում է měi : Վերջինիս վրա են հիմնված 侮(նվաստացնել), 悔 (զղջալ) և 海 (ծով) հիերոգլիֆները, որոնց արտասանությունը (համապատասխանաբար՝  wǔ, huǐ և hǎi ), չնայած նման գրելաձևին, տարբեր է  ։
Կառլա Ռիվերո
Կառլա Սոլեդադ Ռիվերո (հայտնի է նաև Կալու կեղծանվամբ, ), արգենտինացի դերասանուհի, մոդել, դիզայներ և դիջեյ։
Վաղ տարիներ
Կառլա Սոլեդադ Ռիվերոն ծնվել է 1987 թվականի ապրիլի 5-ին Ռեկրեո (Կատամարկա նահանգ) քաղաքում ։ Սակայն 6 տարեկան հասակում ընտանիքի հետ տեղափոխվել է Կորդովա ։ Նրան «Կալու» մականունը տվել է նրա ավագ քույրը՝ «Տիկ Տակ» չիլիական սերիալի Կալու հերոսի պատճառով ։
2006-2007 թվականներ։ Կարիերայի սկիզբ
Ավարտելով միջնակարգ դպրոցը՝ Ռիվերան սկսել է Կորդովայի ազգային համալսարանում դրամատիկ արվեստ սովորել ։ Քանի որ հագուստներ շատ էր սիրում, 19 տարեկան հասակում նա վարել է նորաձևության մասին հեռուստաշոու ։
2006 թվականին Ռիվերոն տեղափոխվել է Բուենոս Այրես, որպեսզի շարունակի իր դերասանական կարիերան և սկսի դրամայի դասեր վերցնել Նորման Բրիսկիից ։ 2007 թվականին «Սին դե Ֆերրո» և «Լալոլա» ֆիլմերում նա ընտրվել է ժամանակավոր աշխատանքի՝ որպես մասսայական տեսարանների դերասանուհի ։
2007-2011 թվականներ։ Անճոռնի ճուտիկ, մոդելային և դերասանական բեկում
2007 թվականի օգոստոսին Ռիվերոյի համար հեռուստատեսությունում բեկումնային է եղել «Անճոռնի ճուտիկը» ֆիլմում խաղացած չարագործի դերը։ Կերպարը սկսել է հայտնի դառնալ, և որպես արդյունք Ռիվերոն սկսել է երկրպագուներ ձեռք բերել ։ Նկարահանվել է նաև «Ատրապադոս», «12 չեմպիոններ», «Գրեթե հրեշտակներ» և «Նա, ով սիրում է ինձ» հեռուստասերիալներում։
Ռիվերոյի մոդելային կարիերան վերելք է ապրել, նա դարձել է ազգային և միջազգային ընկերությունների դեմքը, ինչպիսիք են Նայքը, Toms Shoes, Ագաթա Ռուիս դե լա Պրադան, Լա Կասա դե լաս Բոտասը, Sweet Victorian-ը, Todo Moda-ը, 47 Street and Roho-ն ։
2011 թվականից մինչ օրս։ ԶԼՄ-ների լայն ուշադրություն և քննադատների հաջողություն
2011 թվականին Ռիվորեն ընտրվել է Պաբլո Էչարիի «Ընտրյալը» ֆիլմի համար։ Նրա դերն նրան տվել է քննադատների կողմից ճանաչում ։ Փետրվարին Ռիվերոն մշակել է իր ձմեռային հավաքածուն արգենտինական Դավադրություն նորաձևության համար ։
2011 թվականի կեսերին Ռիվերոն նկարահանվել է արգենտինական պոնչո խմբի «Please Me» տեսահոլովակում ։ Երգը շատ հաջողակ էր Արգենտինայում և դարձել է 2012 թվականի ամռան հիթը ։ Այդ փաստը բարձրացրել էր Կառլա Ռիվերոյի համբավը։
2011 թվականի վերջին Կալու Ռիվերոն դարձել է Արգենտինայի ամենապահանջված դերասաններից մեկը ՝ դառնալով նոր ազգային «Այս աղջիկը» և նորաձևության կուռքը ։
2012 թվականին նա միացել է TELEFEВ-ի կողմից հեռարձակվող «Քաղցր սեր» հաջողակ սերիալի դերասանական կազմին ։
2013 թվականին Ռիկարդո Դարինի հետ հայտնվել է Էրանա Գոլֆրիդի «Սպանության կասկածանքով» (Tesis sobre un homicidio) թրիլլերում։
Արտաքին հղումներ
Կատեգորիա:Արգենտինացի դերասանուհիներ Կատեգորիա:Արգենտինացի մոդելներ Կատեգորիա:Հեռուստատեսային դերասաններ Կատեգորիա:Մոդելներ այբբենական կարգով Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ
Խերպարոն
Խերպարոն, հայկական արական անուն։ Առաջացել է հայերեն ժողովրդական խեր՝ «հայր» և պարոն բառերից։ Նշանակում է «նա, որի հայրը պարոն է»։ Գործածվել է 15-րդ դարում ։
Ծանոթագրություններ
Կատեգորիա:Հայկական արական անձնանուններ
Դամջիլի (Ելիզավետպոլի գավառ)
Դամջիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ Խանլարի շրջանում ։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (85101-85200)
Աստերոիդների ցանկ (85001-85100) * Աստերոիդների ցանկ * Աստերոիդների ցանկ (85201-85300)
Սակրամենտո
Սակրամենտո (Sacramento), քաղաք ԱՄՆ-ի արևմուտքում, Կալիֆոռնիա նահանգի և Սակրամենտո շրջանի մայրաքաղաքը, հիմնադրվել է 1848 թվականի դեկտեմբերին Ջոն Սաթեր-կրտսերի կողմից, որը Շվեյցարիայից ներգաղթյալի որդի էր և առաջինն էր, որը այդ տարածաշրջանում հիմնել է սպիտակամորթների առաջին բնակավայրը։
Պատմություն
Եվրոպական գաղութացումից առաջ գետահովտի տարածքը բնակեցված է եղել հնդկացիական ցեղերով, ովքեր զբաղվում էին որսորդությամբ և հավաքչությամբ։
1799 թվականին (այլ տեղեկություններով՝ 1808 թվականին) հովիտը հետազոտվել է իսպանացի ճանապարհորդող Գաբրիել Մորագայի կողմից։ Հիացած լինելով բնության գեղեցկությամբ և հարստությամբ, Մորագան բացականչել է «Es como el sagrado sacramento!» («Դա նման է սուրբ ընծայի»), այստեղից էլ առաջացել է բնակավայրի անվանումը ։
Մեքսիկայի կառավարությունը, որին ձևականորեն պատկանում էր տարածքը, նրա զարգացմանը ուշադրություն չէր դարձնում։ Արդյունքում 1839 թվականին Լիստալից ներգաղթյալ Ջոն Սաթերը հիմնադրել է առաջին բնակավայրը։
Աշխարհագրական տվյալներ
ԱՄՆ-ի վիճակագրության բյուրոյի տվյալներին համաձայն, Սակրամենտոն զբաղեցնում է 259 կմ² տարածք, որից 97,81 %-ը զբաղեցնում է ցամաքը, իսկ 2,19 %-ը՝ ջրային տարածքները։
Քաղաքը գտնվում է Սակրամենտո գետի հովտում, Ամերիքան Ռիվեր և Սակրամենտո գետերի միախառնման վայրում, Սիեռա Նևադայի նախալեռներում։ Քաղաքի ամբողջ պատմության ընթացքում ջրհեղեղները լուրջ վտանգ էին ներկայացնում նրա բնակիչների համար, այդ պատճառով Սակրամենտոյի պատմական կենտրոնից դեպի արևմուտք ընկած տարածքը կառուցապատված չէ (կանոնավոր հեղեղումների պատճառով)։ Սակրամենտո քաղաքի արվարձանները ձգվում են 50 կմ դեպի արևելք, մինչև Սիեռա Նևադայի լանջը, և ընդամենը 6 կմ դեպի արևմուտք։
Գրունտային ջրերի մակարդակը հովտում բավականին բարձր է և կազմում է միջինը 9 մ։
Կլիմա
Սակրամենտոն գտնվում է տիպիկ միջերկրածովյան կլիմայական գոտում (ըստ Կյոպենի կլիմայի դասակարգման՝ Csa), հով, անձրևոտ ձմեռներով և շոգ, չոր ամառներով։ Ձմռանը և վաղ գարնանը հաճախակի լինում են մառախուղներ, մինչդեռ, հունիսից սեպտեմբեր ընկած ժամանակահատվածում քաղաքը համարվում է ԱՄՆ-ի ամենաարևոտ քաղաքներից մեկը։ Ամռանը, չնայած ուժեղ շոգին, գիշերները միշտ հով է լինում։ Տարվա ընթացքում երբեմն՝ մոտ 2-3 անգամ, ձյուն է տեղում։ Հաճախ են ցրտահարությունները։
Բնակչություն
2014 թվականի դրությամբ բնակչությունը կազմում էր 485 199 մարդ (6-րդ խոշոր քաղաքը Կալիֆոռնիայում) ։ Բնակչության խտությունը կազմում էր 1800 մարդ/կմ²։ 2012 թվականին բնակչությունը կազմում էր 477 891 մարդ (36-րդը Կալիֆոռնիայում, 35-րդը ԱՄՆ-ում)։ Առկա էր 174 624 տնային տնտեսություն և 103 730 ընտանիք։
Բնակչության ռասայական կազմը հետևյալն է՝ Քաղաքի բնակչության գրեթե ¼-րդը (22,6 %) կազմում են մեքսիկացիները։ Սակրամենտոյի չինական համայնքը համարվում է ԱՄՆ-ի ամենահներից մեկը։ Նրա մեծ մասը կազմավորվել է Ափիոնային առաջին պատերազմի ժամանակ։
Սպորտ
Քաղաքում է տեղակայված «Սակրամենտո Քինգս» բասկետբոլային ակումբը, որը հանդես է գալիս Բասկետբոլի ազգային ասոցիացիայում։
Արտաքին հղումներ
Կատեգորիա:Կալիֆոռնիա Կատեգորիա:ԱՄՆ-ի քաղաքներ Կատեգորիա:1849 թվականին հիմնադրված բնակավայրեր
Ռոսինա դե Վալենսա
Մարիա Ռոզա Կանելաս (հուլիսի 30, 1941 - հունիսի 10, 2004), ավելի հայտնի որպես Ռոսինա դե Վալենսա, բրազիլացի կոմպոզիտոր, գործիքավորող և երաժիշտ։ Համարվում է բրազիլական երաժշտության լավագույն ակուստիկ կիթառահարներից մեկը և նվագել է բազմաթիվ հայտնի արտիստների հետ, այդ թվում՝ Բադեն Պաուելի, Սերջիո Մենդեսի, Սիլվիա Տելեսի և Սիվուկայի հետ։
Կենսագրություն
Մարիա Ռոզա Կանելասը ծնվել է 1941 թվականին Բրազիլիայի Ռիո դե Ժանեյրո նահանգի Վալենսա քաղաքումԼ Ակուստիկ կիթառ նվագելով սկսել է հետաքրքրվել մանուկ հասակում, երբ տեսել է, որ եղբորն այն նվագում է։ Ինքն իրեն սովորել է նվագել՝ ռադիոյով երաժշտություն լսելով։ 12 տարեկանում նա նվագել է իր հայրենի քաղաքի բազմաթիվ արտիստների հետ, բարերում և Radio Valença-ում։ 1960 թվականին նա դադարել է սովորել տարրական դպրոցում որ իրեն նվիրի երաժշտական կարիերայի ։ Որպես երաժիշտ առաջին տարիները դժվար են եղել. Նրա ընտանիքին դուր չի եկել կիթառ նվագելու գաղափարը, և երբ նա սկսել է իր կարիերան, հանրային ճանաչում չի ունեցել ։
1963 թվականին Վալենսան տեղափոխվեց Ռիո դե Ժանեյրո ։ Այնտեղ նա հանդիպել է լրագրող Սերջիո Պորտոյին, որն էլ ստեղծել է նրա գեղարվեստական անունը՝ նկարագրելով Կանելասին որպես նվագող իր ամբողջ քաղաքի համար։ Սերջիոն նրան անվանել է Ռոսինա դե Վալենսա ։ Նա ծանոթացրել է աղջկան Բադեն Փաուելի և Գրավադորա Էլենկոյի պրոդյուսեր Ալոիսիո Օլիվեյրայի հետ։ Փաուելը սկսել է նվագել նրա հետ՝ բրազիլական երաժշտության մեջ կիթառ նվագելու նոր ձևով ։ Օլիվեյրան հավանել է նրա աշխատանքը և նրան հրավիրել ալբոմ ձայնագրելու։ Այն ստացել է Apresentando Rosinha de Valença անունը և թողարկվել է նույն թվականին ։ Դրանից հետո նրան հրավիրել են ութ ամիս նվագելու Bottle գիշերային ակումբում և ելույթ ունենալու հեռուստաշոուներում և ռադիոյում։ Մեկ տարի անց նա հանդես է եկել O Fino da Bossa մեծ շոուում, Սան Պաուլոյի Teatro Paramount- ում ։  Նա նաև նվագել է Նարա Լեաոյի և Կվարտետո էմ Սիի հետ ։
1964 թվականին, Վակենսան մեկնել է Միացյալ Նահանգներ՝ ելույթ ունենալու Սերջիո Մենդեսի և Բրազիլի 65-ի հետ։ Այս 8-ամսյա շրջագայության ընթացքում Վալենսան Մենդեսի և նրա խմբի հետ ձայնագրել է երկու ալբոմ ։ 1965 թվականին նա բրազիլական խմբի հետ մեկնել է Եվրոպա՝ որպես մենակատար։ Այս խումբը այցելել և ելույթ է ունեցել Եվրոպայի 24 փրկրներում և Ճապոնիայում։ 1968 թվականին Վալենսան նորից մեկնել է երկար շրջագայության, որն ավարտվել է 1971 թվականին, երբ նա վերադարձել է Բրազիլիա։ Այս տարիների ընթացքում Վալենսան այցելել է ԽՍՀՄ, Իսրայել, Շվեյցարիա, Իտալիա, Պորտուգալիա և աֆրիկյան որոշ երկրներ։ Նա նաև նվագե է Սթեն Գետսի, Սառա Վոնի և Հենրի Մանչինիի հետ ։
Վալենսայի երաժշտական կարիերան ժամանակից շուտ ավարտվել է առողջական խնդիրների պատճառով. քանի որ ուղեղի վնասվածք է ստացել սրտի կաթվածից ։ Նա մահացել է շնչառական անբավարարությունից 2004 թվականին, իր հայրենի քաղաքում, 12 տարի անգիտակից վիճակում մնալուց հետո ։